Mikael: Pemburu Dua Alam

Mikael: Pemburu Dua Alam merupakan sebuah filem aksi seram komedi Malaysia 2026 arahan Zahir Omar. Filem yang dibintangi oleh Datuk Remy Ishak, Norreen Iman, Fabian Loo, Alicia Amin, Ahirine Ahirudin, Megat Sharizal, Anas Ridzuan dan Amir Nafis. Filem ini mula ditayangkan di seluruh pawagam di Malaysia bermula 2 April 2026.

 Sinopsis 
Kisahnya bermula apabila satu pembunuhan beramai-ramai yang mengerikan berlaku semasa majlis perkahwinan di sebuah pekan kecil. Mikael dipanggil untuk menyiasat kes tersebut, namun siasatan itu membawa kepada penemuan sebuah nubuatan purba yang sedang menjadi kenyataan: Raja Jin bakal menawan dunia manusia melalui kejatuhan tujuh pelindung.

Dalam perlumbaan melawan masa, Mikael perlu mencari sebuah artifak kuno yang mampu menghalang Raja Jin daripada menyeberang ke alam manusia. Dalam misi ini, Mikael tidak bersendirian — dia dibantu oleh sekumpulan rakan yang tak disangka-sangka: Winston, penjual ramuan sihir hitam yang eksentrik; Sarjan Kok, anggota polis muda yang janggal tetapi bercita-cita tinggi; dan Aisyah, pencuri licik artefak ghaib. Semua ini menuju ke satu pertempuran terakhir yang akan menentukan nasib dunia.

Pelakon
 Datuk Remy Ishak sebagai Mikael
 Norreen Iman sebagai Winston
 Fabian Loo sebagai Sarjan Kok
 Alicia Amin sebagai Aisyah 
 Ahirine Ahirudin sebagai Khatijah / Atnak 
 Megat Sharizal sebagai Penghulu Qabil
 Anas Ridzuan sebagai Dr. Zaid
 Amir Nafis sebagai Torsim

 Rujukan 

 Pautan Luar 


Kategori:Filem 2026
Kategori:Filem Malaysia tahun 2026
Kategori:Filem seram
Kategori:Filem aksi Malaysia
Kategori:Filem seram Malaysia
Kategori:Filem yang berlatarkan Malaysia
Kategori:Filem terbitan Astro Shaw